ଗୁରୁ ପ୍ରସାଦ ମହାନ୍ତି

ଗୁରୁ ପ୍ରସାଦ ମହାନ୍ତି (୧୬ ଜୁଲାଇ ୧୯୨୪ - ୨୬ ଅଗଷ୍ଟ ୨୦୦୪) ଜଣେ ଓଡ଼ିଆ କବି ଥିଲେ । ତାଙ୍କର କେତେକ ଜଣାଶୁଣା କବିତା ସଂକଳନ ଭିତରୁ ନୂତନ କବିତା  (୧୯୫୫), ସମୁଦ୍ର ସ୍ନାନ  (୧୯୭୦) ଓ ଆଶ୍ଚର୍ଯ୍ୟ ଅଭିସାର  (୧୯୮୮) ଆଦି ଅନ୍ୟତମ । ୧୯୭୩ରେ ତାଙ୍କୁ ସମୁଦ୍ର ସ୍ନାନ କବିତା ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ଗୁରୁ ପ୍ରସାଦ ମହାନ୍ତିଙ୍କ ସମ୍ପର୍କରେ ଗବେଷକ ଓ ସାହିତ୍ୟିକ ଡକ୍ଟର ସନ୍ତୋଷ କୁମାର ନାୟକ କହନ୍ତି, "ଓଡ଼ିଆ କବିତା କ୍ଷେତ୍ରରେ ନବ୍ୟ-ଆଧୁନିକତାର ପ୍ରକୃତ ପ୍ରବର୍ତ୍ତକ ହେଉଛନ୍ତି କବି ମେଜର ଗୁରୁ ପ୍ରସାଦ ମହାନ୍ତି । ସେ ଏକାଧାରରେ ଜଣେ ମେଜର୍ (ଏନ୍.ସି.ସି. ଶିକ୍ଷକ ଭାବରେ) ଓ କବି ଥିବା କଥା ଯେତିକି ସତ, ସ୍ୱାଧୀନତୋତ୍ତର ଓଡ଼ିଆ କବିତା କ୍ଷେତ୍ରରେ ଯେ ଜଣେ ମେଜର୍ ପୋଏଟ୍ ବା ପ୍ରମୁଖ କବି ଥିଲେ - ଏକଥା ମଧ୍ୟ ସେତିକି ସତ।" 

 ଜୀବନୀ 
ଗୁରୁ ପ୍ରସାଦ ମହାନ୍ତି ୧୯୨୪ ଜୁଲାଇ ୧୬ (ଗୁରୁ ପୂର୍ଣ୍ଣିମା) ଦିନ କଟକ ଜିଲ୍ଲାର ନାଗବଳିଠାରେ ଜନ୍ମଗ୍ରହଣ କରିଥିଲେ । ସେ ଜଣାଶୁଣା ଲେଖକ କାହ୍ନୁଚରଣ ମହାନ୍ତି ଓ ଗୋପୀନାଥ ମହାନ୍ତିଙ୍କ ପୁତୁରା ।

 ରଚନାବଳୀ 
ଗୁରୁ ପ୍ରସାଦ ମହାନ୍ତିଙ୍କ ରଚନା ଇଂରାଜୀ କବି ଟି.ଏସ୍. ଏଲିଅଟ୍‌ଙ୍କଦ୍ୱାରା ଅନେକାଂଶରେ ପ୍ରଭାବିତ ।

 କବିତା ସଂକଳନ 
 ନୂତନ କବିତା (୧୯୫୫)
 ସମୁଦ୍ର ସ୍ନାନ (୧୯୭୦)
 ଆଶ୍ଚର୍ଯ୍ୟ ଅଭିସାର (୧୯୮୮)
 କବିତା ସମଗ୍ର (୧୯୯୫; ନୂତନ କବିତା, ସମୁଦ୍ର ସ୍ନାନ  ଓ ଆଶ୍ଚର୍ଯ୍ୟ ଅଭିସାର ପ୍ରମୁଖ ସଙ୍କଳନସ୍ଥ ଓ ପରବର୍ତ୍ତୀ ୭୮ଟି କବିତା)
 ଗୁରୁପ୍ରସାଦ କବିତା (୨୦୦୫)

ପୁରସ୍କାର ଓ ସମ୍ମାନ
 କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ସମୁଦ୍ରସ୍ନାନ

 ଆଧାର 

ଶ୍ରେଣୀ:୧୯୨୪ ଜନ୍ମ
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ କବି